Ir-Regolament tal-Kummissjoni (KE) Nru 836/2003
tal-15 ta’ Mejju 2003
li jemenda r-Regolament (KE) Nru 2103/2002 li japprova operati biex tiġi spezzjonata l-konformita mal-livelli ta’ marketing applikabbli għall-frott u ħaxix frisk mwettqa fl-Afrika t’Isfel qabel l-importazzjoni tagħhom fil-Komunita Ewropea
IL-KUMMISJONI TA’ KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 2003 dwar l-organizzazzjoni komuni tas-suq fil-frott u l-ħaxix [1], kif l-aħħar emendat bir-Regolament (KE) Nru 47/2003 [2], u partikolarment l-Artikolu 10 miġjub fih,
Billi:
(1) Ir-Regolament tal-Kummissjoni (KE) Nru 2103/2003 [3] jiddikjarafl-Anness II tiegħu ċertifikat mudell riferit fl-Artikolu 7(3) tar-Regolament tal-Kummissjoni (KE) Nru 1148/2001 tat-12 ta’ Ġunju 2001 dwar spezzjonijiet fuq konformita mal-livelli stabbiliti tas-suq applikabbli għal frott u ħaxix [4], kif emendat l-aħħar bir-Regolament (KE) Nru 408/2003 [5].
(2) L-awtoritajiet ta’ l-Afrika t’Isfel għarrfu lill-Kummissjoni li ċertifikat użat ġie emendat.
(3) Ir-Regolament (KE) Nru 2103/2002 għandu għalhekk jiġi emendat kif mistħoqq.
(4) Sabiex jiġu evitati diffikultajiet prattiċi u kummerijali, għandu jkun possibbli li jintuża ċ-ċertifikat mudell eżistenti sat-30 ta’ Ġunju 2003.
(5) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix Frisk,
ADOTTAT DAN IR-REGOLAMENT:
Artikolu 1
L-Anness II mar-Regolament (KE) Nru 2103/2002 huwa mibdul bit-test fl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara dak li fih jiġi pubblikat fil-Ġurnal Uffiċjali ta’ l-Unjoni Ewropea.
Għandu jibda japplika mill-1 ta’ Ġunju 2003. Madankollu, ċertifikati skond il-mudell fl-Anness II tar-Regolament (KE) Nru 2103/2002 fil-versjoni tiegħu tat-28 ta’ Novembru 2002, jistgħu jintużaw ukoll sat-30 ta’ Ġunju 2003.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Mejju 2003.